CELEX: 32015D0237
Language: fi
Date: 2015-02-12 00:00:00
Title: Komission täytäntöönpanopäätös (EU) 2015/237, annettu 12 päivänä helmikuuta 2015 , haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Intiasta peräisin olevista hedelmistä ja vihanneksista annetun täytäntöönpanopäätöksen 2014/237/EU muuttamisesta (tiedoksiannettu numerolla C(2015) 662)

14.2.2015   
            
            
               FI
            
            
               Euroopan unionin virallinen lehti
            
            
               L 39/21
            
         KOMISSION TÄYTÄNTÖÖNPANOPÄÄTÖS (EU) 2015/237,
   annettu 12 päivänä helmikuuta 2015,
   haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Intiasta peräisin olevista hedelmistä ja vihanneksista annetun täytäntöönpanopäätöksen 2014/237/EU muuttamisesta
   
      
         (tiedoksiannettu numerolla C(2015) 662)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen virkkeen,
   sekä katsoo seuraavaa:
   
               (1)
            
            
               Komission vuosina 2010 ja 2013 Intiassa tekemissä tarkastuksissa yksilöimät puutteet ja tiettyjen Intiasta peräisin olevien kasvien ja kasvituotteiden lähetysten lukuisat pysäytykset haitallisten organismien vuoksi johtivat siihen, että komission täytäntöönpanopäätöksellä 2014/237/EU (2) kiellettiin viiden sellaisen hyödykkeen tuonti, joiden lähetykset pysäytettiin useimmiten haitallisten organismien esiintymisen vuoksi, mukaan luettuna Mangifera L.:n taimet (muut kuin siemenet).
            
         
               (2)
            
            
               Komission Intiassa 2 ja 12 päivän syyskuuta 2014 välisenä aikana tekemä tarkastus osoitti, että maan kasvinsuojeluun liittyvien vientitodistusten järjestelmä oli kohentunut merkittävästi.
            
         
               (3)
            
            
               Lisäksi Intia on antanut takeita siitä, että käytössä on asianmukaisia teknisiä toimenpiteitä, joilla voidaan varmistaa, että Intiasta vietävät Mangifera L.:n taimet (muut kuin siemenet) ovat vapaita haitallisista organismeista.
            
         
               (4)
            
            
               Tässä yhteydessä on päätelty, että haitallisten organismien unioniin kulkeutumisen riskiä Mangifera L.:n taimien (muiden kuin siementen) tuonnin kautta voidaan vähentää hyväksyttävälle tasolle, jos kyseiset asianmukaiset toimenpiteet toteutetaan.
            
         
               (5)
            
            
               Sen vuoksi täytäntöönpanopäätöstä 2014/237/EU olisi muutettava niin, että sallitaan Mangifera L.:n taimien (muiden kuin siementen) tuonti unionin alueelle Intiasta.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2014/237/EU seuraavasti:
   
               1)
            
            
               Korvataan 1 artikla seuraavasti:
               ”1 artikla
               Kielletään Intiasta peräisin olevien Colocasia Schottin taimien (muut kuin siemenet ja juuret) ja Momordica L.:n, Solanum melongena L.:n ja Trichosanthes L.:n taimien (muut kuin siemenet) tuonti unionin alueelle.”
            
         
               2)
            
            
               Lisätään 1 a artikla seuraavasti:
               ”1 a artikla
               Intiasta peräisin olevien Mangifera L.:n taimien (muiden kuin siementen) tuonti unionin alueelle on sallittua vain, jos niiden mukana on direktiivin 2000/29/EY 13 artiklan 1 kohdan ii alakohdan ensimmäisessä alakohdassa tarkoitettu kasvien terveystodistus, jossa kuvataan kohdassa ’Lisäilmoitus’ asianmukaiset toimenpiteet, jotka on toteutettu sen varmistamiseksi, että kasvit ovat vapaita haitallisista organismeista.”
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä helmikuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2014/237/EU, annettu 24 päivänä huhtikuuta 2014, haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Intiasta peräisin olevista hedelmistä ja vihanneksista (EUVL L 125, 26.4.2014, s. 93).